Jozef Pribilinec

Jozef Pribilinec (* 6. júl 1960, Kopernica) je bývalý slovenský atlét, olympijský víťaz a majster Európy v chôdzi. 

 Kariéra 
Slovenský olympijský víťaz v atletike začínal s bežeckým lyžovaním. Prvé preteky v chôdzi absolvoval ako učeň v máji 1977, na jeseň toho istého roku vyhral celoštátnu učňovskú olympiádu a ako 17-ročný prišiel do ASVŠ Dukla Banská Bystrica do chodeckej skupiny Juraja Benčíka. Po poldruharočnom tréningu sa stal juniorským svetovým rekordérom na 10 km, onedlho aj juniorským majstrom Európy (1979). Na olympijské hry 1980 v Moskve cestoval talentovaný mladík ako tajný tromf, v úmornej horúčave však zaplatil nováčikovskú daň a skončil na 20. mieste. Prvý úspech na vrcholnom podujatí dosiahol na ME 1982, v Aténach prišiel do cieľa druhý za Španielom José Marinom a pred reprezentačným kolegom Pavlom Blažekom Pribilinec stříbro, Blažek bronz. Striebro priviezol aj z premiérových majstrovstiev sveta 1983 v Helsinkách, keď ho v závere pretekov zdolal Mexičan Ernesto Canto. Pribilinec mu oplatil prehru vo finále Svetového pohára v nórskom Bergene, navyše vytvoril časom 1:19:30 hod. najlepší svetový výkon Vývoj svetového rekordu. O účasť na OH 1984 v Los Angeles pripravil Pribilinca v životnej forme bojkot socialistických krajín. Na „náhradnej olympiáde“ pod názvom Družba 1984, ktorej atletické súťaže mužov sa konali v Moskve, diskvalifikovali na 19. kilometri domáci rozhodcovia Jozefa, kráčajúceho na vedúcej pozícii a rovnaký osud postihol pred bránou štadióna aj Pavla Blažeka Športovcom zalepili oči Družbou.

V roku 1986 v Stuttgarte sa stal Jozef majstrom Európy, keď zvíťazil s 15 metrovým náskokom pred svojim dlhoročným rivalom Talianom Mauriziom DamilanomPribilinec finišoval pro zlato. Európsky titul vybojoval aj na halových ME v Liévine 1987 a v Budapešti 1988. Zlato z halových MS v Indianapolise mu uniklo o vlások, o víťazstve Rusa Michaila Ščennikova rozhodla cieľová fotografia. Na MS 1987 v Ríme obhájil striebornú pozíciu spred štyroch rokov. Najväčší úspech dosiahol na olympijských hrách v Soule, 23. septembra 1988 prišiel do cieľa s trojsekundovým náskokom pred reprezentantom NDR Rolandom Weigelom, časom 1:19:57 hod. vytvoril nový olympijský rekordZlatá Pribilincova radost.

Rok po olympiáde ukončil aktívnu činnosť po problémoch s kolenom. V roku 1993 sa po štvorročnej pauze vrátil, siedmykrát vyhral Záhorácku dvadsiatku Záhorácka dvadsiatka, vďaka čomu si vyslúžil nomináciu na MS 1993, kde obsadil 17. miesto a definitívne sa rozlúčil s aktívnou kariérou. 

V rokoch 1986 a 1988 bol zvolený česko-slovenským športovcom roka a v ankete Slovenský športovec storočia obsadil ôsme miesto.

V rokoch 1994-1998 bol poslanec NR SR za SDĽ.

 Úspechy 
 olympijský víťaz 1988
 vicemajster sveta 1983, 1987
 majster Európy 1986, vicemajster 1982
 halový majster Európy 1987, 1988
 juniorský majster Európy 1979
 7× majster Československa (1979, 1982, 1983, 1984, 1985, 1986, 1988)
 2× halový majster Československa (1987, 1988)
 7× víťaz Záhorackej dvadsiatky (1980 – 1985, 1993)

 Rekordy  
Jozef Pribilinec počas svojej kariéry vytvoril a bol držiteľom nasledovných rekordných výkonov:

 RekordRokMiesto Disciplína Čas Poznámkaeurópsky rekord1983 L' Hospitalet20 km1:19:49prekonal ho 1987 Axel Noack  svetový rekord1983 Bergen20 km1:19:30prekonal ho 1987 Carlos Mercenario  rekord ME1986 Stuttgart20 km1:21:15prekonal ho 1994 Michail Ščennikov  olympijský rekord1988 Soul20 km1:19:57prekonal ho 2000 Robert Korzeniowski  juniorský európsky rekord1979 Eschborn10 km40:40rekord HME1988 Budapešť5 km18:44,40

 Ocenenia 
 Športovec roka v Československu 1986, 1988
 Atlét roka 1986, 1987, 1988 Historie ankety, vítězové

 Referencie 

 Externé odkazy 
 Jozef Pribilinec na sports-reference.com
 Jozef Pribilinec na iaaf.org
 Majstri Československa v atletike na gbrathletics.com
 Majstri Československa v halovej atletike na gbrathletics.com
 Vývoj rekordov v chôdzi na Track and Field Statistics

 Literatúra 
Pavol Kršák a kolektív: Soul 1988 – Hry XXIV. olympiády, Šport 1989

Kategória:Slovenskí športovci
Kategória:Slovenskí atléti
Kategória:Slovenskí chodci na 20 km
Kategória:Slovenskí olympionici
Kategória:Česko-slovenskí olympijskí víťazi
Kategória:Olympijskí víťazi v atletike
Kategória:Olympijskí víťazi v chôdzi na 20 km
Kategória:Majstri Európy v atletike
Kategória:Pretekári VŠC Dukla Banská Bystrica
Kategória:Politici SDĽ (1990)
Kategória:Poslanci NR SR (1994 – 1998)
Kategória:Osobnosti z Kopernice
Kategória:Atléti na Letných olympijských hrách 1980
Kategória:Atléti na Letných olympijských hrách 1988